ΓΡΑΠΤΗ ΕΡΩΤΗΣΗ E-0881/00

υποβολή: Harlem Dsir (PSE) προς την Επιτροπή

(22 Μαρτίου 2000)

Θέμα: Πρόγραμμα κατάργησης θέσεων απασχόλησης μετά τη συγχώνευση των ομίλων ABB και Alstom

Το Νοέμβριο του 1999 η Ευρωπαϊκή Επιτροπή ενέκρινε τη συγχώνευση των ομίλων ABB και Alstom, από την οποία προέκυψε ο παγκοσμίως πρώτος σε μέγεθος παραγωγός ενέργειας ABB-Alstom-Power. Σήμερα, όπως ακριβώς εφοβούντο οι εργαζόμενοι, ο όμιλος ανακοινώνει πρόγραμμα κατάργησης 10.000 θέσεων εργασίας, από τις οποίες 5.460 στην Ευρώπη, κυρίως στη Γαλλία και τη Γερμανία.

Η Επιτροπή έχει μεγάλο μερίδιο ευθύνης στηνπόθεση αυτή. Επιτρέποντας τη συγχώνευση των ομίλων ABB και Alstom, όφειλε να εξασφαλίσει κάθε δυνατή εγγύηση για την απασχόληση και να φροντίσει για την τήρηση της οδηγίας 94/45/ΕΚ(1) σχετικά με την ενημέρωση των εργαζομένων σε επιχειρήσεις και ομίλους επιχειρήσεων κοινοτικής κλίμακας και τη διαβούλευση με αυτούς. Το Ευρωπαϊκό Κοινοβούλιοπενθύμισε στην Επιτροπή την απαίτηση αυτή στο ψήφισμά του της 17ης Φεβρουαρίου 2000, αλλά ουδόλως ελήφθηπόψη και ο όμιλος αγνόησε εντελώς τηνποχρέωση ενημέρωσης των εργαζομένων σε περίπτωση αναδιάρθρωσης.

Τα διευθυντικά πρόσωπα του ομίλου είχαν γνωστοποιήσει στην Επιτροπή το σχέδιό τους για κατάργηση θέσεων απασχόλησης, όταν ζήτησαν την έγκριση της συγχώνευσης και, στην περίπτωση αυτή, γιατί συμφώνησε η Επιτροπή; Εάν οι διευθύνοντες απέκρυψαν από την Επιτροπή το σχέδιο αυτό, το οποίο αναμφιβόλως είχε καταστρωθεί το Νοέμβριο του 1999, δεν νομιμοποιείται η Επιτροπή να στραφεί κατά του ομίλου για απόκρυψη των κοινωνικών επιπτώσεων της συγχώνευσης;

Και στις δύο περιπτώσεις, ποια μέτρα σκοπεύει να πάρει η Επιτροπή για να αντιμετωπίσει την παραβίαση της κοινοτικής νομοθεσίας και να επιτύχει από τον όμιλο τη διακοπή του εν λόγω προγράμματος κατάργησης θέσεων απασχόλησης;

(1) ΕΕ L 254 της 30.9.1994, σελ. 64.

Απάντηση της κ. Διαμαντοπούλου εξ ονόματος Επιτροπής

(11 Μαΐου 2000)

Η Ευρωπαϊκή Επιτροπή ενέκρινε την εν λόγω συγχώνευση, στο πλαίσιο των εξουσιών που της παρέχει η συνθήκη ΕΚ και σύμφωνα με τις ισχύουσες κοινοτικές διατάξεις. Κατά την άσκηση αυτών των εξουσιών, η Επιτροπή περιορίστηκε στα ζητήματα που καλύπτει το δίκαιο περί ανταγωνισμού, όπως επιβάλλουν οι σχετικές διατάξεις.

Ο κανονισμός περί συγχωνεύσεων βασίζεται εν μέρει στις διατάξεις της συνθήκης ΕΚ που αναγνωρίζουν ότι οι στρεβλώσεις του ανταγωνισμού μπορούν να εμποδίσουν τους πολίτες της Κοινότητας να επωφεληθούν από την κοινή ευρωπαϊκή αγορά αγαθών καιπηρεσιών. Με άλλα λόγια, η συνθήκη ΕΚ θεωρεί ότι οι ανταγωνιστικές αγορές, στις οποίες οι αγοραστές και οι πωλητές μπορούν να πωλούν ανοικτά και ελεύθερα, μπορούν να έχουν τα καλύτερα αποτελέσματα για τους πολίτες όλης της Κοινότητας, είτε σε ό,τι αφορά την τιμή, την αποτελεσματικότητα, την επιλογή του πελάτη, την ποιότητα του προϊόντος, τις θέσεις εργασίας, είτε άλλα θέματα. Κατά συνέπεια, το κριτήριο που πρέπει να εφαρμόζει η Ευρωπαϊκή Επιτροπή για τις συγχωνεύσεις επικεντρώνεται στην προβλεπόμενη επίδρασή τους στον ανταγωνισμό. Η Ευρωπαϊκή Επιτροπή εξέτασε με προσοχή τον αντίκτυπο της κοινής επιχείρησης ABB και Alstom στη δομή του ανταγωνισμού των εν λόγω αγορών στον Ευρωπαϊκό Οικονομικό Χώρο (ΕΟΧ) και πραγματοποίησε έρευνα με σκοπό να γνωρίσει τις αντιδράσεις των ανταγωνιστών, των πελατών και των προμηθευτών. Με βάση αυτή την έρευνα η Ευρωπαϊκή Επιτροπή μπόρεσε να καταλήξει στο συμπέρασμα ότι δενπάρχει κανένας κίνδυνος να δημιουργηθούν σοβαρά προβλήματα στον ανταγωνισμό και ενέκρινε συνεπώς αυτή την πράξη, σύμφωνα με τα κριτήρια που ορίζει ο κανονισμός περί συγχωνεύσεων.

Ωστόσο η Ευρωπαϊκή Επιτροπή, ως θεματοφύλακας της συνθήκης ΕΚ και του παράγωγου δικαίου, οφείλει να εξετάζει αυτό τον τύπο ενεργειών από διάφορες απόψεις. Οφείλει επίσης κυρίως να επιβλέπει και να εξασφαλίζει με όλα τα μέσα που προβλέπονται στη συνθήκη ΕΚ την τήρηση άλλων πράξεων του κοινοτικού δικαίου που διέπουν αυτό το είδος πράξης από άλλη οπτική γωνία, όπως η ενημέρωση και τη διαβούλευση με τους εργαζομένους.

Επειδή αυτές οι διατάξεις επιβάλλονται από κοινοτικές οδηγίες καθώς και από τις εθνικές διατάξεις μεταφοράς τους στο εσωτερικό δίκαιο, είναι κατά πρώτο λόγο καθήκον των εθνικών αρχών να εκτιμήσουν ενδεχόμενες παραβάσεις που διαπιστώνονται στο πλαίσιο των διαδικασιών προστασίας των δικαιωμάτων, που αναφέρονται σε αυτές τις εθνικές διατάξεις.

Εξάλλου η Ευρωπαϊκή Επιτροπή ζήτησε διασαφηνίσεις από τις εθνικές αρχές μόλις γνωστοποιήθηκαν σε αυτήν ενδείξεις για παράβαση αυτών των διατάξεων.

Γενικότερα, η Ευρωπαϊκή Επιτροπή συμμερίζεται πλήρως την άποψη του κυρίου βουλευτή σύμφωνα με την οποία ο προβλέψιμος κοινωνικός αντίκτυπος όλων των διοικητικών αποφάσεων πρέπει να γνωστοποιείται και να ζητείται η γνώμη των εκπροσώπων των εργαζομένων όσον το δυνατό νωρίτερα, ώστε ναπάρχει δυνατότητα αναζήτησης κατάλληλων λύσεων σχετικά με την προστασία της θέσης εργασίας. Αυτός είναι ο στόχος πρόσφατων προτάσεων σε αυτό τον τομέα, οι οποίες ελπίζει η Ευρωπαϊκή Επιτροπή ότι θα φέρουν γρήγορα αποτελέσματα.